

ที่ มท ๐๘16.3/ ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

ตุลาคม ๒๕61

เรื่อง กำหนดการทดสอบทางการศึกษาระดับชาติขั้นพื้นฐาน ( O-NET ) ประจำปีการศึกษา 2561

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสถาบันทดสอบทางการศึกษาแห่งชาติ (องค์การมหาชน)

ที่ สทศ. 0001/ว 318 ลงวันที่ 26 กันยายน 2561 จำนวน 1 ฉบับ

กรมส่งเสริมการปกครองท้องถิ่นได้รับแจ้งจากสถาบันทางการศึกษาแห่งชาติ (องค์การมหาชน)   
ว่าจะดำเนินการจัดการทดสอบทางการศึกษาระดับชาติขั้นพื้นฐาน (O-NET) โดยในปีการศึกษา 2561 นักเรียนชั้นประถมศึกษาปีที่ 6 และชั้นมัธยมศึกษาปีที่ 3 ในสังกัดองค์กรปกครองส่วนท้องถิ่น กำหนดให้สำนักงานเขตพื้นที่การศึกษาประถมศึกษา ทำหน้าที่เป็นศูนย์สอบ สำหรับชั้นมัธยมศึกษาปีที่ 6 มหาวิทยาลัยของรัฐ ทำหน้าที่เป็นศูนย์สอบ โดยศูนย์สอบมีหน้าที่ประสานงานการดำเนินการจัดสอบกับสถาบันทดสอบการศึกษาแห่งชาติ (องค์การมหาชน) และกำกับ ติดตาม สนามสอบที่เป็นโรงเรียนในสังกัดดำเนินการจัดสอบ  
ให้เป็นไปตามมาตรฐานการทดสอบ มีกำหนดจัดสอบให้กับนักเรียนทั่วประเทศ

เพื่อให้การกำหนดการทดสอบทางการศึกษาระดับชาติขั้นพื้นฐาน (O-NET) ประจำปีการศึกษา 2561 เป็นไปด้วยความเรียบร้อยและบรรลุวัตถุประสงค์ กรมส่งเสริมการปกครองท้องถิ่น จึงขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ปฏิทินการปฏิบัติงานและตารางการทดสอบทางการศึกษาระดับชาติขั้นพื้นฐานให้สถานศึกษาในสังกัดทราบ รายละเอียดปรากฏตามหนังสือที่ส่งมาด้วย

จึงเรียนมาเพื่อโปรดพิจารณาดำเนินการในส่วนที่เกี่ยวข้องต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312

โทรสาร. ๐-๒๒๔๑-๙๐21-3 ต่อ 218

ผู้ประสานงาน น.ส.เอมอร เสือจร โทร.091-0091321